Доля беларускага малога і сярэдняга прадпрымальніцтва ў валавой дабаўленай вартасці да 2020 года павінна ўзрасці да 32 працэнтаў, а колькасць занятых у гэтым сектары — да 35 працэнтаў ад колькасці занятых. Акрамя таго, пашыранае далучэнне малога і сярэдняга бізнесу да экспартнай дзейнасці, на думку міністра замежных спраў Беларусі Уладзіміра Макея, можа даць значны эканамічны эфект. Прадпрымальнікі будуць запрошаныя ў міжведамасны савет па знешнегандлёвай палітыцы. Беларускія ўлады маюць намер палепшыць пазіцыі краіны ў рэйтынгу “Вядзенне бізнесу”.